Hátíð í Ólafsdal og endurbætur skólahúss þar Skólahúsið í Ólafsdal . Í tilefni þess að í ár eru 170 ár frá fæðingu Torfa Bjarnasonar , sem stofnaði fyrsta búnaðarskóla á Íslandi árið 1880 , verður efnt til hátíðar í Ólafsdal í Saurbæ í Gilsfirði þann 10. ágúst næstkomandi . Torfi var fæddur 28. ágúst 1838 . Hann rak skólann fram til ársins 1907 ásamt konu sinni Guðlaugu Sakaríasdóttur . Á hátíðinni verður undirrituð viljayfirlýsing Landbúnaðarráðuneytisins um að Ólafsdalsfélagið , sjálfseignarstofnun , fái umsjón með jörðinni í Ólafsdal og leyfi til framkvæmda við endurbætur á skólahúsinu þar , sem hefur staðið ónotað í um 30 ár ásamt öðrum byggingum í nágrenni þess . Einar Kristinn Guðfinnsson sjávarútvegs - og landbúnaðarráðherra kemur á hátíðina af þessu tilefni og ýmsum öðrum ráðherrum verður boðið , þingmönnum kjördæmisins og fleirum . Ætlunin er að þess dagur marki upphaf á endurreisn staðarins sem frumkvöðlaseturs með lifandi starfsemi á sviði ferðaþjónustu , menningar , sjálfbærrar nýtingar og fræðslu . Ólafsdalshátíðin er styrkt af Menningarráði Vesturlands .